
REGULAMENTUL
cu privire la Comisia guvernamentală pentru identificarea și achiziționarea imobilului destinat Ambasadei Republicii Moldova în Republica Franceză 
I. Dispoziţii generale
1. Prezentul Regulament stabileşte statutul juridic, atribuțiile, drepturile și obligațiile, precum și modul de organizare şi funcţionare a Comisiei guvernamentale pentru identificarea și achiziționarea imobilului destinat Ambasadei Republicii Moldova în Republica Franceză (în continuare – Comisia). 
2. Comisia nu are personalitate juridică și îşi desfăşoară activitatea în conformitate cu prevederile prezentului Regulament. 
3. Comisia este un organ colegial, independent, creat în scopul examinării  prețurilor și adoptării deciziei de achiziționare a imobilului.
II. Componenţa Comisiei
4. Comisia este constituită din 7 membri, reprezentanţi ai organelor administraţiei publice centrale cu atribuţii în domeniu.
5. Comisia este formată din: 
1)  preşedinte; 
2) secretar; 
3) membrii comisiei. 
6. Funcţia de preşedinte al Comisiei este exercitată de Secretar general al Ministerului Afacerilor Externe și Integrării Europene. 
III. Atribuțiile Comisiei
7. Comisia are următoarele atribuţii: 
1) efectuează studiul prețurilor de pe piață imobiliară;
2) examinează ofertele prezentate cu privire la imobile;
3) selectează oferta optimă;
4) adoptă decizii asupra procurării sediului selectat;
5) monitorizează implementarea deciziei.   
8. Preşedintele Comisiei are următoarele atribuţii: 
1) dirijează activitatea Comisiei, convoacă şi prezidează şedinţele ei; 
2) invită la lucrările Comisiei, după caz, conducători şi specialişti din autorităţile administraţiei publice centrale, alte entități, precum şi experţi independenţi; 
3) reprezintă Comisia în raporturile cu părţile terţe, în limitele competenţei sale, şi este responsabil de chestiunile aferente domeniului de activitate al Comisiei. 
4) organizează şedinţele Comisiei, şi/sau ale grupurilor de lucru, asigură schimbul de informaţii între acestea, precum şi orice alte activităţi specifice; 
5) stabilește raporturile Comisiei şi organelor ei cu autorităţile administraţiei publice centrale, cu alte entități; 
6) supune votului Comisiei proiectele de decizii și anunță rezultatele acestuia;
7) supune votului în şedinţă orice problemă care intră în competenţa de soluţionare a Comisiei;
8) emite dispoziții.
9) semnează deciziile Comisiei, chiar dacă a votat împotriva adoptării acestora;
9. Ministerul Afacerilor Externe și Integrării Europene va asigura secretariatul Comisiei. 
10. Secretarul are următoarele atribuţii: 
1) întocmeşte procesele-verbale ale şedinţelor Comisiei, ale grupurilor de lucru.; 
2) organizează buna desfășurare a şedinţelor Comisiei, ale grupurilor de lucru, asigură schimbul de informaţii între acestea, precum şi orice alte activităţi specifice; 
3) execută dispoziţiile preşedintelui Comisiei;
4) elaborează note analitice cu privire la activitatea Comisiei;
5) informează Comisia despre executarea deciziilor ei anterioare; 
6) primește materialele referitoare la chestiunile pasibile de examinare de către Comisie, cu cel puţin 3 zile pînă la data şedinţei; 
7) expediază proiectul ordinii de zi a şedinţei Comisiei şi materialele aferente chestiunilor vizate membrilor Comisiei, cu cel puţin 1 zi înainte de data şedinţei. 
11. Secretarul Comisiei nu are drept de vot. 
12. În absenţa secretarului Comisiei, atribuţiile acestuia sunt exercitate de persoana aleasă din rândul membrilor Comisiei cu votul majorităţii membrilor prezenţi. 

IV. Drepturile și obligațiile Comisiei
13. Comisia are următoarele drepturi: 
1) să antreneze în activitatea sa conducători şi specialişti din autorităţile administraţiei publice centrale, instituţiile din domeniile de achiziții piblice, precum şi experţi independenţi; 
2) să adopte decizii cu caracter de recomandare în chestiunile ce ţin de competenţa sa, decizii pe care autorităţile administraţiei publice centrale urmează să le examineze, informînd în scris Comisia despre rezultatele examinării; 
3) să înainteze propuneri şi obiecţii referitor la ordinea de zi a şedinţei Comisiei şi modul de examinare a întrebărilor incluse în ordinea de zi;
4) să solicite şi să primească din partea autorităţilor administraţiei publice centrale, a instituţiilor diplomatice, informaţiile necesare pentru îndeplinirea atribuţiilor sale; 
5) să adopte decizii cu caracter intern;
6) să adopte decizii privind crearea grupurilor suplimentare de lucru. 
14. Membrii Comisiei sunt obligaţi:
1) să manifeste imparțialitate, obiectivitate și responsabilitate în exercitarea atribuțiilor ce le revin;
2) să participe la şedinţele Comisiei, iar în cazul în care sunt în imposibilitatea de a participa la şedinţă, să comunice din timp, dar nu mai târziu de o zi înaintea şedinţei, despre absenţă şi motivele absenței nemijlocit președintelui sau secretarului Comisiei;
3) să efectueze studiul prețurilor de piaţă imobiliară; 
4) să examineze informaţiile despre provenienţa imobilului;
5) să argumenteze deciziile luate referitor la preţurile bunurilor imobiliare examinate, cu prezentarea, după caz, a actelor confirmative eliberate de entitățile abilitate referitor la prețurile recomandate pentru achiziționare.

V. Modul de organizare a activității Comisiei
15. Membrii comisiei se întrunesc în şedinţe, care se convoacă ori de cîte ori este necesar.
16. Ședințele comisiei sunt deliberative dacă la acestea participă toți membrii acesteia. În format on line sau cu prezență fizică.22. Deciziile privind chestiunile examinate se adoptă cu majoritatea voturilor membrilor Comisiei.
 17. În procesul-verbal al şedinţei se va consemna numărul de voturi pro, contra, de abţineri.
18. Procesul-verbal este semnat de către membrii Comisiei.
19. În cazul în care unii membri ai comisiei au opinii separate, opiniile acestora urmează a fi anexate la procesul-verbal, acest fapt consemnându-se în procesul verbal.
VI. Remunerarea și delegarea în teritoriu a membrilor Comisiei
20. Activitatea desfășurată de membrii Comisiei nu reprezintă o activitate remunerată.
21. Delegarea în teritoriu a persoanelor desemnate în Comisie se efectuează de către instituțiile angajatoare.
22. Cheltuielile de transport, cazare, diurnă, asigurare medicală, inclusiv efectuarea testului pentru virusul SARS-CoV2 vor fi acoperite integral de către instituțiile delegatare. 

 
